ครม. เห็นชอบแผนแม่บทยุทธศาสตร์น้ำ 20 ปี กำหนดกรอบทิศทางหน่วยงานด้านน้ำของประเทศ พร้อมอนุมัติงบประมาณร่วมตั้งกองทุน ACMECS 5 ปีรวม 200 ล้านดอลลาห์สหรัฐ
นายณัฐพร จาตุศรีพิทักษ์ ที่ปรึกษารัฐมนตรีประจำสำนักนายกรัฐมนตรี เปิดเผยภายหลังประชุมคณะรัฐมนตรีว่า ที่ประชุมเห็นชอบ แผนแม่บทการบริหารจัดการทรัพยากรน้ำ 20 ปี ซึ่งแผนดังกล่าวจะเป็นกรอบกำหนดให้หน่วยงานที่เกี่ยวข้องกับทรัพยากรน้ำกว่า 40 หน่วยงานของประเทศดำเนินการไปในทิศทางเดียวกัน ผ่าน 6 ด้านหลักคือ ด้านการจัดการน้ำเพื่อการอุปโภคบริโภค/ การสร้างความมั่นคงของน้ำภาคการผลิต / การจัดการอุทกภัย / การจัดการคุณภาพน้ำและอนุรักษ์ทรัพยากรน้ำ/ การอนุรักษ์ฟื้นฟูป่าต้นน้ำเสื่อมโทรมและป้องกันการพังทลายของดิน/ และด้านการบริหารจัดการทั้งระบบ โดยตามแผนงานปี 2562-2565 จะมีโครงการที่เกิดขึ้นกว่า 456 โครงการ         พร้อมกันนี้คณะรัฐมนตรียังอนุมัติ งบประมาณเพื่อสมทบในกองทุน ยุทธศาสตร์ความร่วมมือทางเศรษฐกิจ อิรวดี-เจ้าพระยา-แม่โขง(ACMECS) ระยะเวลา 5 ปี มูลค่ากองทุนรวม 500 ล้านเหรียญดอลลาร์สหรัฐ โดยประเทศไทยจะสมทบทุนทั้งหมด 200 ล้านเหรียญสหรัฐ ประเทศสมาชิก Laos Myanmar กัมพูชา และเวียดนาม สมทบรวม 100 ล้านเหรียญสหรัฐ และกลุ่มประเทศพันธมิตร Australia ญี่ปุ่น เกาหลีใต้ สหรัฐอีก 200 ล้านเหรียญสหรัฐ โดยในปีแรกประเทศไทยจะใช้งบกลาง เริ่มต้นที่ 40 ล้านเหรียญสหรัฐ ทั้งนี้กองทุนดังกล่าวเป็นครั้งแรกในการระดมทุนของกลุ่มประเทศสมาชิก ACMECS เพื่อใช้ในโครงการต่างๆ ภายใต้แผนแม่บท โดยมีคณะกรรมการบริหารกองทุนจากประเทศสมาชิกเป็นตัวแทนร่วมกันบริหาร โดยภายหลังจากนี้จะมีการจัดตั้งกองทุนอีก 2 กองคือ ACMECS infrastructure financing facility ซึ่งเป็นกองทุนที่มีความสามารถในการหารายได้ด้วยตนเองได้ และ กองทุน ACMECS project base financing facility จะเป็นกองทุนขนาดเล็กตามความต้องการของประเทศสมาชิกที่ต้องการเข้ามาพัฒนาในด้านต่างๆ        นอกจากนี้ ที่ประชุมได้รับทราบ ประกาศกฎกระทรวงการคลัง ในการกำหนดราคาโอนระหว่างห้างหุ้นส่วน และบริษัทที่มีความสัมพันธ์กัน เพื่อสร้างความเท่าเทียมด้านการเงินและความเป็นธรรมด้านภาษี โดย ให้มีผลบังคับใช้เริ่มตั้งแต่ 1 มกราคม 2562#ครม.  #ที่ประชุม ครม.  #ยุทธศาสตร์น้ำ 20 ปี  #กองทุน ACMECS  #สำนักข่าว  #กรมประชาสัมพันธ์